rlitschk/wikidir huggingface dataset:
Egbert Hayessen (* 28. Dezember 1913 in Eisleben; † 15. August 1944 in Berlin-Plötzensee) weer en düütsch Major un Wedderstandskämper. He is up de Hessischen Staatsdomään Mittelhof dicht bi Felsberg-Gensungen upwussen. 1924 truck Egbert Hayessen nah Roßleben üm. Dor hett he1933 an de Kloosterschool Roßleben sien Abitur makt. Dornah hett he en militärisch Utbillen bi dat Artillerie-Regiment Nr. 12 in Swerin makt. He wurr tonächst Beropsoffizier un steeg bit to’n Major in’ Generalstaff bi den Böverbefehlshaber vun dat Ersatzheer, General Friedrich Fromm, up. 1943 weer he in den Staff vun Friedrich Olbricht tätig. Vun Robert Bernardis hett Egbert Hayessen an’ 15. Juli 1944 eerstmals vun de Operation Walküre un vun dat plaant Attentat up Adolf Hitler hört. He hett sück denn sofort vun den Natschonalsozialismus afwendt un bedeelig sück spontan an dat Attentat up Adolf Hitler an’ 20. Juli 1944, indem he de vörsehn logistisch Verbinnen to’n Stadtkommandanten Paul von Hase un to’n Polizeipräsidenten Wolf-Heinrich Graf von Helldorf övernehm. An’ Dag vun den Anslag hett Egbert Hayessen Paul von Hase de Nahricht vun de Verhaftung vun General Friedrich Fromm in de Bendlerstraat överbrocht. Ansluutend weer he an de Besetten vun de Berliner Stadtkommandantur, an de Vorbereitungen to dat Besetten vun
Performance ([pəˈfɔ:məns], eng. för „Utföhren“, „Upföhren“, „Dorstellen“, „Leistung“) betekent Performance (Kunst), en Form vun Aktschoonskunst, Leistung (Informatik), wieveel Tied Programme (Software) un Reedschoppen (Hardware) in de Informatik bruken doot, Performance (Risikomanagement), en relativ Maat dor for, wie sik Winnst un Risiko bi en Kapitalanlaag to’nanner verhoolt, Fleegleistung vun en Fleger, in de Soziologie en Begreep dor for, wie sik Lüde konkret verholen doot, kiek bi Sozial Hanneln. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Performance is de Naam for en sunnerliche Form vun Kunst. Dor geiht dat um de Dorstellung vun en Performer oder vun en Performancegrupp bi, wo en Aktschoon bi in’n Middelpunkt steiht, de mit den Ogenblick to doon hett un mit Enn vun de Aktschoon vergahn is. Düsse Kunstform will sik dor nich mit affinnen, dat Kunstwark un Künstler scheedt weern könnt un dat de Kunstwarke, so as dat begäng is, as Waren ankeken weern könnt. Anfang vun de 1960er Johre is, toeerst in de USA, de Begreep „Performance Art” to en Sammelnaam for allens wurrn, wat in de Kunst passeert, wenn dat den normolen Tosamenhang vun de „Performing Arts” (Dorstellkunst) un de „Visual Arts” (Bildkunst) sprengen dö: Happenings, „Live Events“, Fluxus-Kunzerte, Stratenaktschonen un Demonstratschonen as künstlerische Begeevnisse, wo jedereen mit bi ween konn. Um 1970 rum is „Performance Art” in de USA vun Künstlers, as Allan Kaprow noch mehr as en Antithese to’n Theater upstellt wurrn. Dormols hefft en ganze Reeg Künstlers ehr jummers mehr as en Kunstform begrepen, de an un for sik sülvstännig weer. In düsse „Performance Art” scholl en künstlerisch Begeevnis nie nich twee Mol up desülvige Aart passeern un dat scholl nie nich so tohopen stellt
Doris Day (* 3. April 1922 in Cincinnati, Ohio, as Doris Mary Ann Kappelhoff; † 13. Mai 2019 in Carmel Valley Village, Kalifornien) weer en US-amerikaansch Filmschauspelerin un Singerin. In de laat 1950er un fröh 1960er Johren tell se to den populärsten un kommerziell spoodrieksten Hollywoodstars. Doris Mary Ann Kappelhoff wurr as dart Kind vun den Musiklehrer William Kappelhoff (1892–1967) un de sien Ehefru Alma Sophia Welz (1895–1976) boren. Beid Öllern weern as Kinner vun düütsch Inwannerer ok in Cincinnati boren. Se wull eenig Danzerin wurrn, muss dat aver upgeven as se bi en Autounfall mit 14 Johr hör Been braken hett. Se is bi den Rundfunk un in Nachtklubs uptreden, bevör se as Singerin bi de Bands vun Bob Crosby un Les Brown arbeiten dee. Ehr Dörbröök harr se 1944 mit den 1944 mit den Nummer-1-Hit Sentimental Journey, de mit My Dreams Are Getting Better All the Time en wiedere Hit folgen dee. Hör Arbeitgever, de Nachtclubbesitter un Bandleader Barney Rapp, geev hör nah dat Leed Day After Day den Künstlernaam „Doris Day“. In de Folgetiet hett se ünner annern mit Frank Sinatra, Bob Hope un Dinah Shore för verscheeden Radiosendungen tosommenarbeit. . Hör eerst Film Romance on the
Steve Lacy (* 23. Juli 1934 in New York City as Steven Norman Lackritz; † 4. Juni 2004 in Boston), weer en US-amerikansch Jazz-Musiker (Sopransaxophonist, Bandleader un Komponist). Lacy gellt as en vun de herutragendsten Solisten up sien Instrument. He hett bi Meesters vun den Dixieland Jazz as Henry "Red" Allen, George "Pops" Foster un Zutty Singleton lehrt un hett later mit Kansas-City-Jazz-Musiker as Buck Clayton, Dicky Wells un Jimmy Rushing speelt. In de 1950er Johren hett he sück den Modern Jazz towendt un entwickel sück in de Loop vun de 1960er Johren to en bedüüdend Avantgardisten vun den Jazz. He speel mit den Free-Jazz-Pionier Cecil Taylor, den Arrangeur un Bandleader Gil Evans (The Individualism of Gil Evans, 1963/64) un den Pianisten un Komponisten Thelonious Monk un Mal Waldron tosommen. Monk sien Wark nimmt in dat Schaffen vun Steve Lacy en besünner Stellung in He hett de Stücken vun Monk all fröh un intensiv studeert un immer weer in de Loop vun sien Karriere speelt; ok sünd eenig Platten blots dat Wark vun Monk widmet un deelwies gemeensam mit Roswell Rudd, Kent Carter, Misha Mengelberg oder mit Mal Waldron inspeelt wurrn. Nahdem Lacy um 1960 eenig Alben ünner eegen Naam
Marcellus II. (* 6. Mai 1501 in Montefano (Marken); † 1. Mai 1555 in Rom), Gebortsnaam Marcello Cervini, weer van 9. April bit 1. Mai 1555 Paapst vun de kathoolsch Kark. In Erinnerung bleev de Paapst vör allen wegen de hüm vun Giovanni Pierluigi da Palestrina widmet Kompositschoon Missa Papae Marcelli („Messe för Paapst Marcello“). Marcello Cervini stamm ut de Toskana. Sien Vader weer Ricardo Cervini. Marcello Cervini studeer Altertumskunde, Architektuur, Astronomie un Mathematik in Siena. An 19. Dezember 1539 hett hüm Paapst Paul III. to’n Kardinal ernannt. Sien Titelkark weer Santa Croce in Gerusalemme. Kört dorför weer he Bischop vun Nicastro un Liddmaat vun de Inquisition wurrn. Siet 1545 nehm he an mehreren Sitzungen vun den Konzil vun Trient deel. In dat Johr 1548 wurr he Kardinalbibliothekar (Bibliothecae Apostolicae Vaticanae Protector) vun de Vatikaansch Bibliothek. Ünner hüm beleev de vatikaansch Bibliothek en lütt Blüte, denn he hett den Bestand över 500 wertvolle Böker hentofügt. Buterdem leet he nee Bibliothekskataloge in latiensch un greeksch maken. An‘ 9. April 1555 hett hüm dat Konklave nah veer Wahldaag to’n neen Paapst as Nahfolger vun Julius III. wählt. Marcellus II. weer bitlang de letzte Paapst, de sien Gebortsnaam as Paapstnaam nommen hett. In
Wladimir Iljitsch Lenin (russisch Владимир Ильич Ленин Vladimir Il’ič Lenin, eigentlich Wladimir Iljitsch Uljanow, belustern D; * 22. April 1870 in Simbirsk; † 21. Januar 1924 in Gorki bi Moskau) weer en kommunistischen Politiker un marxistischen Theoretiker. He warrt as de Mann ankeken, de de Sowjetunion grünnt hett. He stamm ut en Familie, de dat 1882 unner Zar Alexander III. to’n arvlichen Adel brocht harr. Nadem sien Broder Alexander Iljitsch Uljanow henricht’ wurrn weer, vunwegen dat he en Anslag up dat Leven vun den Zaren plaant harr, hett de junge Lenin sik verscheden Gruppen anslaten, de dat up en Revolutschoon in Russland un up dat Afschaffen vun den Zaren afsehn harrn. He hett sunnerlich de Schriften vun Marx un Engels studeert un is al fröh for en orthodoxen Marxisten ankeken wurrn. In’n Unnergrund hett he sik for en kommunistischen Staat insett. He weer verbannt na Sibirien un möss verscheden Mole in’t Exil, meist na de Swiez. 1903 grünn he en egen Fraktschoon in de Sozialdemokraatsche Arbeiderpartei vun Russland. Dat weern de Bolschewiki. Later is dor de Kommunistische Partei vun Russland vun wurrn. Nadem Anfang 1917 in Russland de Monarkie afschafft wurrn weer in en börgerliche Revolutschoon, versoch de nee Regeerung,
In den vörmoligen franzööschen Königspalast São Paulo Museum of Art in São Paulo, is hüdigendags to'n groten Deel dat Museum Museu de Arte de São Paulo ünnerbröcht. Up 10.000 m² warrt utstellt. Dat Museum wurr an' 2. Oktober 1947 vun Assis Chateaubriand un Pietro Maria Bardi grünnd. De Ehefru vun Bardi, de berühmt italieensch Architektin Lina Bo Bardi, hett den Museumsneebau gestalt, de an' 7. November 1968 in Anwesenheit vun Königin Elisabeth II. vun England freegeven wurr. Wiels vun de Avenida Paulista, an de dat nee Museum steiht, de Blick up de Binnenstadt free blieven sull, wurrd dat Gebäude vun veer Stahldrägers schwevend dragen. De Platz ünner dat Bauwark is bit hüüd apenlich togänglich Ruum mit tallriek Aktivitäten, as t.B. en Antiquitätenmarkt, de immer Sönndag stattfinnen deiht. Museu de Arte de São Paulo. Mehr Biller, Videos oder Audiodateien to’t Thema gifft dat bi Wikimedia Commons. www.masp.art.br
De UCI-Straaten-Weltmeesterschapen (engelsch: UCI Road World Championships} sünd de Weltmeesterschapen in’ Straatenradrennsport un wurrd vun de Weltradsportverband UCI siet dat Johr 1921 jährlich an wesselnd Öört utdragen. As Vörlöper vun de Straaten-WM vun de Profis gull af 1922 de Grand Prix Wolber in Frankriek. Dor hebbt sück de best Fohrers ut Italien, Frankriek, Belgien un ut de Swiez drapen. Eerstmals 1927 an’ Nürburgring utdragen, entwickel sück dat Rennen langsam: Van 1921 bit 1926 wurr de Straaten-Weltmeesterschap vun de Mannlüüd blots för Amateure utdragen, van 1927 bit to de Inführen vun de Eenheitslizenz nah de Saison 1995 denn parallel för Profis un Amateure, siet 1996 parallel för Mannlüüd Elite un Mannlüüd U23. De Weltmeesterschapen för de Fruen wurrn eerstmals 1958 utdragen, de för de Junioren 1975 un för de Fruen-Junioren 1989, de letzt beid aber mit Utnahm vun de Johren 1997 bit 2004 an anner Öört as de Veranstaltungen vun de Mannlüüd. De jeweils amteerend Weltmeesterin bzw. Weltmeester hett dat Recht bzw. ok de Plicht, bit to de nächst Weltmeesterschapen in dat dorup folgend Johr bi all Straatenrennen (Utnahm: Tietfohren) dat Trikot vun den Weltmeester to dragen. Dit is dat so nömmt Regenbagentrikot, dat witt is un en breeden Striepen in
François Neuville (* 24. November 1912 in Mons-Crotteux; † 12. April 1986 in Dadizele) weer en belgisch Radrennfohrer. Neuville weer Profi van 1935 bit 1949. To sien gröttsten Spood tellen de Gewinn vun de 20. Deelstreck bi de Tour de France 1938 un de Sieg bi de Belgien-Rundfohrt in dat glieker Johr. 1942 funn wegen den Tweeten Weltkrieg kien Tour de France statt, forför aber en Frankriek-Rundfohrt (Circuit de France), de ebenfalls vun Neuville wunnen wurr. 1934 Berlare Waremme 1938 Belgien-Rundfohrt Hollogne-aux-Pierres Hologne 20. Deelstreck vun de Tour de France: 1942 Frankriek-Rundfohrt Antheit 1944 Verviers François Neuville in de Datenbank vun Radsportseiten.net François Neuville bi Memoire du cyclisme
De Football-Bundsliga 2011/12 is de 49. Speeltied vun de hööchste Speelklass in'n Football for Mannslüde. Dat gung los an'n Freedagavend, 5. August 2011 mit dat Speel vun den aktuellen Düütschen Meester Borussia Düörpm gegen den Hamborger SV. Dat Speel hett Düörpm mit 3:1 wunnen. Toenne gung de Saison mit den lesten Speeldag an'n 5. Mai 2012. Düörpm hett to'n tweeten Mol achter'nanner den Titel hoolt. Twuschen den 10. un den 15. Mai folgen denn de Relegatschoonsspeele. Unnerbraken weer de Saison vun'n 19. Dezember bit to'n 20. Januar 2012 dör de Winterpaus. Nee upstegen weer de FC Augsborg as 51. Vereen, de bi de 1. Bundsliga mitmaken deit. He konn de Klass holen. Düütschland hett in de Vörsaison Italien in den UEFA-Fievjohrwettstriet overhoolt. Vundeswegen könnt to'n eersten Mol siet de Speeltied 2001/02 wedder veer Bundsliga-Mannschoppen direktemang bi de UEFA-Champions League mitmaken. De dree eersten sünd direktemang for de Championsleague 2012/13 qualifizeert, de veerte maakt bi de Playoff-Runn mit. De Vereene up de Bundsliga-Plätz fiev un sess sünd bi de UEFA Europa League mit bi. bundesliga.de: Bundesliga-Start am 5. August 2011 Speeltieden Football-Bundsliga 1963/64 | 1964/65 | 1965/66 | 1966/67 | 1967/68 | 1968/69 | 1969/70 | 1970/71 | 1971/72 | 1972/73
The Adjustment Bureau (op plattdüütsch so veel as „Dat Büro för’t Richtigstellen“; dt. Titel: Der Plan) is de Titel vun en US-amerikaanschen Science-Fiction-Film ut dat Johr 2011. Dat Dreihbook hett Geogre Nolfi schreven, de sülvst ok Speelbaas weer. De Inholt baseert op de Kortgeschicht Adjustment Team vun Philip K. Dick ut dat Johr 1954. Matt Damon un Emily Blunt speelt de Hööftrullen in den Film. David Norris is en jungen Politiker in’n US-amerikaanschen Kongress mit Intelligenz un grote Utstrahlen. As he för den Senat vun’n Staat New York kandideert, steiht he hooch in’n Kurs, fallt denn aver över de Presse, de Geschichten ut siene Jöögd publiek maakt. An’n Wahlavend is kloor, dat he verleren deit. Dör en Tofall dröpt he Elise, de sik vun de sellschopplichen Dörsnitt afsetten deit un Norris to en vun sien besten Anspraken inspireeren deit. De beiden markt foorts, dat se sik geern hebbt, verleert sik aver jüst so foorts ok wedder ut de Ogen. En Tiet later sütt he ehr dör en Tofall in’n Bus wedder, as he op’n Weg na de Arbeit is. David lett sik de Telefonnummer geven, üm den Kuntakt to hollen. As he in sien Büro ankummt, maakt he en snaaksche
De Röttenfanger vun Hameln is ein noorddütsches Märken, wat op dat Middelöller taurüggeiht. De öllste Verschoon förtellt vun ein farbig kleeden Pieper, die 130 Kinner ut de Stadt Hameln leidt. Sei kamen nie wedder taurüg: „Anno 1284. Am Dage Johannis et Pauli War der 26. Junii Durch einen Pieper mit allerly Farve bekledet Gewesen CXXX Kinder verledet Binnen Hameln geboren To Calverie bi den Koppen verloren.“ Wohrschienlich is dit Riemsel ein Besinn op de Ümstänn, dat dunntaumalen 'ne ganze Generatschoon vun jungen Kolonisten vun wegen vun Armaud un Meleß för altid nah Oosten hen utwannert is. För de öörtliche Sälschap in Noorddüütschland was dit nu ein echt leegen Förlust. Dorbi hebben de Warverslüüd wohl wat orntlich op de Trummel slagen, üm de jungen Lüüd an sick rantuhalen. Daarom is 't Bild vun ein Pieper, de Kinder schangheit, ook ein tämlich treffsekeres Beschriven vun ein wirkliches Begeven. Dat begänge Förtellsel mit de Röttenplaag is denn ierst viel laater taukamen. Wat de Stadtkinner ut Hameln angeiht, so wiesen ein Por Stäädnaams in de Prignitz un in de Uckermark daarop, dat sick Kolonisten ut Hameln ein nieges Läben in uns hüütiges Bunnesland Bramborg opbugt hebben. Taum Bispill finn't man dor 'ne Stääd, die
André Leducq (* 27. Februar 1904 in Saint-Ouen; † 18. Juni 1980 in Marseille) weer en franzöösch Radrennfohrer. Nahdem he 1924 Straatenweltmeester vu de Amateure un sowohl 1924 as ok 1925 franzöösch Meester wurrn weer, wurr he 1926 Profi bi de Mannschap Thomann-Dunlop. Van 1927 bit 1933 fohr he för dat Team Alcyon-Dunlop. 1934 hett he sien eegen Team A.Leducq-Mercier grünnd, för dat he bit 1939 an den Start gung. 1924 is Leducq ok bi de Olympisch Spelen in Paris antreeden. För da Mannschapstietfohren weer he upstellt, keem aber nich to’n Insatz. Sien Mannschapskamraaden Armand Blanchonnet, René Hamel un Georges Wambst wunnen Gold. In’ Straatennrennen wurr Leducq Neegent, Blanchonnet wunn Gold, Hamel de Bronzemedaille, un Wambst keem up den 8. Platz. Sien gröttste Erfolge harr he to sien Tiet bi Alcyon-Dunlop. Bi de Tour de France 1930 övernehm he dat Geel Trikot nah de neegente Deelstreck vun Learco Guerra, de mit 14:13 Minuten Rückstand ok Gesamt-Tweet achter Leducq wurr. Bi sien tweeten Sieg 1932 övernehm he dat Geel Trikot all nah de dart Deelstreck un harr bi de Zielankunft in Paris 24:03 Minüüt Vörsprung up Kurt Stöpel, de up Platz 2 in de Gesamtwertung keem. Sieg bi de Tour de
Bäck betekent Bäck (Beek), en Waterloop. Bäck is de Familiennaam von Abraham Bäck (1713–1795), sweedschen Mediziner, Alfred Bäck (1903–1974), öösterriekschen Politiker, Axel Bäck (* 1987), sweedschen Skirennlöper, Else Bäck (1884–1968), öösterrieksche Schauspelerin, Hanna Bäck (* 1975), sweedsche Politikwetenschopperin, Samuel Bäck (1841–1899), hebrääschen Gelehrten, Sven-Erik Bäck (1919–1994), sweedschen Kumponist, Walter Bäck (1931–2004), öösterriekschen Schriever. Kiek ok bi: Bäk, Baeck, Baek, Beck, Back. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Spring oder SPRING betekent Spring, Steed, an de Water vördaag kummt, Spring, en Open-Source-Computerspeel-Engine, Spring, US-amerikaanschen Film ut dat Johr 2014, Spring, en Java-Framework, Spring, Stadt in Texas, USA, Spring, Stroom in Döringen, de in de Hasel münnt, Spring, Stroom in Döringen, de in de Milz münnt, Spring, Beek in Beverungen, Noordrhien-Westfalen, de in de Werser münnt, Șpring, Gemeen in’n Kreis Alba, Rumänien, SPRING SG, Normungsbüro von Singapur, Spring-Gletscher, Gletscher in Viktorialand, Antarktika, Spring Point, Kap an de Küst von Grahamland, Antarktika. Spring is de Familiennaam von Anita Spring (* 1965), austraalsche Beachvolleyballspelerin, Anton Friedrich Spring (1814–1872), düütschen Mediziner un Botaniker, Bernhard Spring (* 1983), düütschen Schriever un Journalist, Bob Spring (* 1984), Swiezer Musiker, Bryan Spring (* 1945), brietschen Musiker, Cecil Spring-Rice (1859–1918), brietschen Diplomaat, Chris Spring (* 1984), austraalsch-kanaadschen Bobfohrer, Christopher Spring (* 1951), brietschen Künstler, Schriever un Kurater, Dick Spring (* 1950), eirschen Politiker un Jurist, Gerald Spring Rice, 6. Baron Monteagle of Brandon (1926–2013), brietschen Peer un Politiker, Gerhard Spring (* 1962), öösterriekschen Künstler un Schriever, Hannes Spring (* 1957), düütschen Speelbaas, Heinrich Spring (1856–1909), düütschen Landraad, Howard Spring (1889–1965), brietschen Schriever, Johann Ludwig Spring (1719–?), düütschen Agrarreformer, Julia Spring (* 1986), düütsche Moderatorin, Lorenz Spring
Dit Woort hett noch annere Bedüden: kiek dorför ünner Rott (Mehrdüdig Begreep). Ein Rott (f., pl. Rotten, Rötten) is en Gnaagdier, wat sik in sien Läbenswies an de Minschen anpasst hett (Kulturfolger). De Rott freet Kurrn un annere Vörrät un ward dorüm oftins as 'ne Plaag anseihn. Liekers gifft 't ook Lüüd, die sick 'ne Rott as Huusdier hollen. De Röttenfanger vun Hameln
Furio Di Castri (* 12. September 1955 in Mailand) is en italieensch Jazz-Bassist. Di Castri speelt siet 1977 professionell Bass, wobi he van 1978 bit 1986 in de Grupp „Lingomania“ vun den Saxophonisten Maurizio Giammarco un vun den Slagtüüchspeler Roberto Gatto uptreden is. Af 1981 an weer he ok Liddmaat vun dat Quartetts vun Enrico Rava, mit dat he in Europa touren un veer Alben upnehmen dee. He speel ok u. a. mit Dave Liebman, Albert Mangelsdorff, Steve Lacy, Joe Henderson (1988), Paul Bley (1988, 1990), Chet Baker (1979 bit 1986), Pharoah Sanders, Barry Altschul, Daniel Humair, Sal Nistico, Art Farmer, Philip Catherine, Charles Lloyd, Paul Motian, Enrico Pieranunzi un Michel Portal. He is aber ok solo uptreden, as ok in‘ Duo mit Lee Konitz un Paolo Fresu (in de 1990er Johren) un in dat Trio mit Flavio Boltro. Af 1988 weer he regelmatig Liddmaat vun dat Quartett vun Aldo Romano, mit de he fiev Alben upnehm. Di Castro komponeert ok un stüert Musik för Theater- un Danztheaterprojekte, Filme un Kunst-Performances bi. What Colour for a Tale (Splas(c)h, 1991) Wooden You (Splas(c)h, 2000) Martin Kunzler: Jazzlexikon. Rowohlt Tb. 2002, ISBN 3499165120 DNB-Katalog italieensch Biographie Personennaamdatei
Hope is en lütt Oort in’n Distrikt Tasman op de Süüdinsel von Neeseeland. Hope liggt na beide Sieden hen an de Straat 6, de von Nelson in’n Noordoosten över Stoke un Richmond na Brightwater in’n Süüdwesten löppt. Bi Richmond geiht de Straat 60 von de 6 na Noordwesten af un löppt na Tasman. De Wairoa flütt von Süden her in’n Westen an Hope langs un löppt as Waimea in’n Noorden in de Tasman-Bucht. De Oort is von Mekelbörgers ut’n Klützer Oort grünnt worrn, de de Neeseeland-Sellschop 1843 anwarven harr. De Oort hett toeerst Ranzau heten (na’n Greev Kuno von Rantzau-Bredenborg, de de Utwannerers ünnerstütt harr). De 141 Lüüd, de op de Bark Skiold ünner Leid von Carl un Feodor Kelling an’n 21. April 1844 in Hamborg afreist un an’n 1. September 1844 in Nelson ankamen sünd, hebbt 150 Acre Land in dat Waimea-Rebeed tospraken kregen. De Oort hett 1917 in’n Eersten Weltkrieg, as Neeseeland an de Sied von Grootbritannien Kriegsgegner von Düütschland weer un Teken von düütsche Kultur nich good leden weren, denn den ne’en Naam Hope kregen, na Lady Jane Hope. Schoolünnerricht hett dat toeerst 1845 in dat Huus von Feodor Kelling geven. Domals op Düütsch. Dat eerste Schoolhuus
Oslo D [[ˈɔslo]], [['ʊslʊ]] oder [['ʊʂlʊ]]), vörmals Christiania (1624 bit 1924) bzw. Kristiania (alternativ Schrievwies van 1877/1897 bit 1924), is de Hööftstadt von Norwegen mit 599.509 Inwahner (Stand 1. Januar 2011) up en Rebeet vun 454 km². De Stadt gleedert sück in 15 Stadtdeelen. Insgesamt leven in den Osloer Ballungsruum rund 1,9 Millionen Minschen. De Stadt Oslo liegt in binnerer Fjordlaag un is vun Wald un Fjord umgeven. Se bildt en eegenstännig Provinz un is Verwaltensseet vun de Nahberprovinz Akershus. Oslo. Mehr Biller, Videos oder Audiodateien to’t Thema gifft dat bi Wikimedia Commons. Oslo – Offiziell Siet (norweegsch un engeslch) Oslo, fact and figures (engelsch, PDF, 216 KiB)
Sankt Paulidorf weer en lütt Oort op de Süüdinsel von Neeseeland. De Oort is von de 140 Düütschen grünnt worrn, de an’n 14. Juni 1844 mit dat Schipp Sankt Pauli von Hamborg (Affohrt an’n 26. Dezember 1842) ut na Nelson kamen weren. De Lüüd kemen vör allen ut Noorddüütschland un deelwies ut dat Rhienland. En groten Deel hett blot Plattdüütsch snackt. Se hebbt sik in’t Schachtstal dallaten (nöömt na’n Koptein von de Sankt Pauli). Nadem dat Daal aver jümmer wedder överswemmt worrn is, hebbt se dat Dörp opgeven un de Lüüd sünd verstreit na annere Delen von Neeseeland un deelwies na Australien tagen. Welk Lüüd hebbt sik denn ok dat düütsche Dörp Sarau anslaten, dat von Lüüd ut Ranzau in de Neegd von Sankt Paulidorf grünnt worrn is. Koordinaten:41° 16′ S, 173° 0′ O
Upper Moutere is en lütt Oort in’n Distrikt Tasman op de Süüdinsel von Neeseeland. De Oort liggt bi söven Kilometer von de Tasman-Bucht af un 25 Kilometer von Nelson weg. De Oort is över Straten mit Lower Moutere un Motueka in’n Noorden verbunnen, mit Mahana in’n Oosten, mit Redwood Valley in’n Süüdoosten un mit Dovedale un Woodstock in’n Westen. De Straat 60 löppt in’n Oosten an Upper Moutere langs. De Oort is 1850 von Lüüd ut dat Dörp Ranzau un welk, de vörher den Oort Sankt Paulidorf opgeven harrn, grünnt worrn. Se hebbt em Sarau nöömt, na dat Dörp Sarau in Sleswig-Holsteen. De St.-Pauls-Kark is 1865 boot worrn. Dat hüdige Karkenhuus is von 1905. De eerste School is 1857 boot worrn un dat hüdige Schoolhuus 1929. 1917 in’n Eersten Weltkrieg, as Neeseeland an de Sied von Grootbritannien Kriegsgegner von Düütschland weer un Teken von düütsche Kultur nich good leden weren, hebbt se Sarau den ne’en Naam Upper Moutere geven. Koordinaten:41° 16′ S, 173° 0′ O
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | 160er v. Chr. | 150er v. Chr. | ► ◄◄ | ◄ | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 185 v. Chr. | 184 v. Chr. | 183 v. Chr. | 182 v. Chr. | ► | ►► Up de Grundlaag vun den Senatus consultum de Bacchanalibus weert de Fiern vun de Bacchanalien in Rom un dor, wo Rom wat to seggen hett, verboden un uplööst. Bit to 7.000 Lüde weert dor bi henricht'. In de Historie warrt dor vun den Bacchanalienschandaal bi snackt.